ལྷ་མོ་ཚོགས་པའི་ནང་གི་ཆོས་རྒྱལ་ནོར་བཟང་གི་འཁྲབ་སྟོན་པ་ལས་འཁྱུར་ངལ་གསོ་བརྒྱབ་པས་པད་མ་དོན་གྲུབ་ཀྱིས་ཉི་མ་ཚེ་རིང་ལ་ཆོས་རྒྱལ་ནོར་བཟང་འཁྲབ་ཏུ་བཅུག་ཡོད།ཉི་མ་ཚེ་རིང་གིས་སྐབས་དེ་དུས་ཀྱི་རྣམ་པ་དྲན་གསོ་བྱེད་སྐབས་སྔར་བཞིན་སེམས་འགུལ་ཆེན་པོ་ཐེབས་བཞིན་དུསྙིང་ཡང་ཕྱིར་དོན་གྲབས་ཡོད་པའི་ཚོར་སྣང་བྱུང་།ཆོས་རྒྱལ་ནོར་བཟང་འཁྲབ་པའི་ཉིན་དང་པོ་དེར་ལྟད་མོ་བ་ཧ་ཅང་མང་བས་ང་དངངས་སྐྲག་ཆེན་པོ་སྐྱེས་ནས་རྔུལ་ཆུའང་ཤོར་བྱུང་།འོན་ཀྱང་རྔ་སྒྲ་ཐོས་མ་ཐག་ངའི་སྐྲག་སྣང་ཚང་མ་ཡལ་ནས་སྔོན་ཆད་སྦྱངས་མྱོང་བའི་སྒྲ་མདངས་དང་སྟངས་སྟབས་རེ་རེ་བཞིན་དྲན་གསོས་བྱུངཞེས་བཤད།མ་གཞི་འཁྲབ་བྱའི་མི་སྣ་གཙོ་བོའི་ཐོབ་ཐང་ཐོག་ནས་འཁྲབ་སྟོན་བྱེད་ཐེངས་དང་པོ་ཡིན་མོད།འོན་ཀྱང་ཁོང་ལ་ཐལ་མོའི་རྡེབ་སྒྲ་རྒྱུན་ཆད་མེད་པར་ཐོབ་ཡོད།